Malai keel
Malai keel (Bahasa Melayu) on austroneesia keelte hulka kuuluv keel, mida räägib emakeelena 40 miljonit inimest Kagu-Aasias. Malai keel on ametlik keel Malaisias, Bruneis ja Indoneesias (vt indoneesia keel) ning ka üks neljast ametlikust keelest Singapuris. Malai keelt kirjutatakse tänapäeval valdavalt ladina kirjas. Ajalooliselt on malai keele kirjutamiseks kasutatud mitmesuguseid kirjaviise.